มีอาการปวดท้องหน่วงๆปวดซ้ายบ้างขวาบ้าง ปวดเหมือนประจำเดือนมา แต่พึ่งหมดนะคะ บางทีก็ปวดเวลาอั้นฉี่อะค่ะ ลมในท้องเยอะ ปวดหลังบ้าง ไม่ทราบว่าเป็นอะไรหรอคะ
สวัสดีค่ะ การวินิจฉัยที่เป็นไปได้-กระเพาะปัสสาวะอักเสบหรือกรวยไตอักเสบ อาจมีปัสสาวะแสบขัด ปัสสาวะไม่สุด ปัสสาวะเป็นเลือด-การติดเชื้อในอุ้งเชิงกรานสตรี มักมีไข้หรือตกขาว-ปวดจากทางเดินอาหารมีลมคั่ง-ปวดกล้ามเนื้อบริเวณหน้าท้องจากการใช้งานแนะนำถ้าปวดหน่วงๆเป็นมานานไม่หาย ปวดมากขึ้นเรื่อยๆ ปวดจนทำกิจวัตรประจำวันไม่ได้ มีอาการผิดปกติอื่นๆเช่นไข้ ตกขาวผิดปกติ เลือดออกผิดปกติจากช่องคลอด ถ่ายเหลว คลื่นไส้ อาเจียน กินได้น้อย ปัสสาวะแสบขัดร่วมด้วย ควรไปบพแพทย์เพื่อตรวจเพิ่มเติมค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ งดยกของหนัก รับประทานยาแก้ปวด หรือยาแก้อักเสบที่ไม่ใช่สเตียรอยด์ รับประทานอาหารอ่อนๆที่สุกสะอาด หลีกเลี่ยงการรับประทานอาหารมื้อใหญ่หรือไปออกกำลังกายหลังรับประทานอาหารทันทีจะทำให้จุกและมีลมคั่งได้ค่ะ